Lumetormi tõttu jäid padaorgu pikaks ajaks lumevangi sajad inimesed. Pomerants ütles, et tegemist ei olnud üleriigilise eriolukorraga ja kõik oli regionaalsel tasandil lahendatav.

Eriolukorra väljakuulutamine oleks olnud tema sõnul populistlik samm. Siseminister lisas, et nüüd arvutatakse kokku kõik kulud, mis Padaoru päästeoperatsioonis tehti ja siis tehakse põhjalik analüüs, kuidas see ööpäev möödus ja siis tehakse ka vastavad järeldused. Pomerants märkis, et praeguseks hetkeks ei ole mingit analüüsi veel tehtud, kuna see eeldab pikka ja põhjalikku koostööd majandusministeeriumi ja siseministeeriumi ametkondade vahel.

Pomerantsi hinnangul sai Ida-Eesti päästekeskus Padaorus juhtunu kohta teate neljapäeva õhtul kella 21 paiku ja politseipatrullide suunamine Padaorgu toimus kella 22 paiku. Millal konkreetselt sinna jõuti, tehakse selgeks põhjalikumate analüüside käigus, lisas ta.

Pomerants kinnitas Kukule, et neljapäeval-reedel oli Padaorg ainuke hädaorg Eestis ja mujal mitte midagi ei juhutud.